ન્યુ યોર્કઃ ન્યુ યોર્કસ્થિત ફિલ્મમેકર કરિશ્મા દેવ દુબે દ્વારા બનાવવામાં આવેલી શોર્ટ ફિલ્મ ‘દેવી-ગોડેસ’એ આંતરરાષ્ટ્રીય સ્તરે ધ્યાન ખેંચ્યું છે. આ ફિલ્મમાં ભારતીય કિશોરીની પોતાની જાતીયતા સાથેના સંઘર્ષનું બખૂબીથી વર્ણન કરવામાં આવ્યું છે. કરિશ્મા દેવ દુબેની નોંધપાત્ર સિદ્ધિ એ છે કે તેની આ શોર્ટ ફિલ્મ ‘દેવી-ગોડેસ’ને યુકેમાં ‘ફાઇવ ફિલ્મ્સ ફોર ફ્રીડમ 2018’ ઇનિશિયેટિવ માટે પાંચ શોર્ટ ફિલ્મોમાંની એક ફિલ્મ તરીકે પસંદ કરવામાં આવી છે.